**Atbildes uz jautājumiem par atklāta konkursa nr.** [**VPR 2011/8/ESF**](http://www.iub.gov.lv/iubsearch/q/Vidzemes%20pl%C4%81no%C5%A1anas%20re%C4%A3ions/pc/VPR%202011%7B%7C%7D8%7B%7C%7DESF/) **„Sabiedriskā transporta maršruta tīkla optimizācijas iespējas Vidzemē, ņemot vērā iedzīvotāju vajadzības un sabiedriskā transporta pakalpojumu sniedzēju iespējas” nolikumu:**

1. V**ai tiešām visiem piesaistītajiem ekspertiem ir jāatbilst VISĀM 4.2.punktā ietvertajām prasībām, piemēram, piesaistot papildus ĢIS ekspertus?**

Atbilde: Jā. Pētījuma vadītajam nepieciešamā kvalifikācija noteikta Nolikuma 4.2.3. punktā. Papildus pētījuma vadītājam Pretendents var piesaistīt ekspertus, kas atbilst Nolikuma 4.2.4.punktā norādītajām prasībām.

1. **Vai punktos 4.2.3. un 4.2.4. minēto ekspertu kvalifikācijai ir jāatbilst pilnīgi visām prasībām, kas minētas punktā 4.2? (to nosaka nolikuma punkts 4.3.1.3).**

Atbilde: Jā.

1. **Vai minētās publikācijas punktā 4.2.4.2. var tiktas aizvietotas ar prezentācijām, ja materiāls ir pieejams publiski?**

Atbilde: Nē, publikācija nevar tikt aizstāta ar prezentācijām.

1. **Izvērtējot Pasūtītāja noteiktās prasības šim iepirkumam, apšaubām, ka visu noteikto darba apjomu būs iespējams realizēt ArcGIS Desktop 10 ArcView programmā. Vai Pretendents var piedāvāt arī citus risinājumus? Vai Pasūtītājs pieļauj iespēju atteikties no risinājumiem, kurus nebūtu iespējams īstenot ArcGIS Desktop 10 ArcView vidē?**

Atbilde: Iepirkuma tehniskās specifikācijas punktā 2.6.1. informatīvi norādīts, ka pasūtītāja rīcībā atrodas ArcGIS Desktop 10 ArcView licence bez paplašinājumiem. Pretendentam tas neuzliek par pienākumu izstrādāt risinājumu šajā vidē, tā var būt brīvi izvēlēta. Pasūtītājs nepieļauj iespēju atteikties no risinājumiem, kurus nebūtu iespējams īstenot ArcGIS Desktop 10 ArcView vidē, ja tie atbilst tehniskai specifikācijai.

1. **Ne vienmēr ir skaidrs, ko Pasūtītājs saprot darba uzdevuma punktā 2.6. „Esošā Sabiedriskā transporta sistēmas modeļa izstrāde” ar modelēšanu, piemēram, punktā  2.6.7. „Modelī jāvar pievienot jaunus maršruta reisus, mainīt reisu datus un pievienot jaunas pieturas”; punktā 2.6.8.”...modelēt konkrētus reisus” un punktā 2.6.10. „Modelī jāvar modelēt konkrēto laika intervālu, izvēloties nedēļas dienu un laiku”. Lūdzam sniegt detalizētu skaidrojumu, ko Pasūtītājs saprot ar terminu „modelēšana”.**

Atbilde: Pasūtītājs ar vārdu modelēšana saprot izziņas vidi, kur analizējamos objektus aizstāj ar modeļiem.

1. **Darba uzdevuma punktā 2.6.7. noteikts - "Veiktās izmaiņas jāvar saglabāt failos." Kādam mērķim tas ir nepieciešams? Tikai datu saglabāšanai vai arī nepieciešamībai tos pārnest citā sistēmā? Lūdzam sniegt skaidrojumu un precizēt Pasūtītāja prasības.**

Atbilde: Tehniskās specifikācijas 2.6.7. punktā noteiktais „Veiktās izmaiņas jāvar saglabāt failos” paredzēts datu saglabāšanai, lai nākamajā darba reizē varētu turpināt iesāktās izmaiņas. Pasūtītājs neplāno izmantot citas sistēmas, kā vien tās, kuras būs piedāvājis Izstrādātājs.

1. **Darba uzdevuma punktā 2.6.8. noteikts "Modelī jāvar atslēgt tos reisus, kurus nav nepieciešams attēlot, vai modelēt konkrētus reisus."  Lūdzam precizēt, vai Pasūtītājam ir nepieciešamas abas šīs funkcijas (reisu atslēgšana un konkrētu reisu modelēšana), vai tikai viena no tām.**

Atbilde: Pasūtītājam nepieciešamas abas šīs funkcijas.

1. **Darba uzdevuma punktā 2.6.9. noteikts "Jāvar veikt reisu atlasi jeb meklēšanu starp divām pieturām, ..." – Vai šī prasība ir viena maršruta ietvaros vai arī jāvar veikt reisu atlasi jeb meklēšanu starp divām pieturām dažādos maršrutos maršrutu tīkla ietvaros, kas ir Pasūtītāja pārziņā? Lūdzam sniegt detalizētu skaidrojumu.**

Atbilde: Tehniskās specifikācijas punktā 2.6.9. jāvar veikt reisu atlasi jeb meklēšanu starp divām pieturām reisa ietvaros. Līdzīga sistēma tiek izmantota [www.1188.lv](http://www.1188.lv) starppilsētu autobusu meklēšanai.

1. **Darba uzdevuma punktā 2.6.10. noteikts "Modelī jāvar modelēt konkrēto laika intervālu, izvēloties nedēļas dienu un laiku." Lūdzam precizēt, kas tieši jāvar modelēt un kādām vajadzībām.**

Atbilde: Modeļa cikls ir viena nedēļa. Lai modelētu (optimālo) sabiedriskā transporta sistēmu, piemēram, no ceturtdienas pulksten 21:07 līdz piektdienas pulksten 02:15, tad šim laika intervālam jābūt norādāmam modelī.

1. **Darba uzdevuma punktā 2.6.13. noteikts "Modelim jārāda reālā laikā autobusu kustība " – Kas ar to domāts? Ja modeļa lietotājs ieiet sistēmā, tad viņam uz to brīdi jābūt redzamam, kuri maršruti kursē, t.i. kurā punktā atrodas autobuss saskaņā ar kustības sarakstu? Vai arī Pasūtītāja vēlme ir nodrošināt reālā laika autobusu kustības attēlojumu, izmantojot globālās pozicionēšanas un telemātikas ierīces? Lūdzam precizēt un detalizēti skaidrot prasības autobusu kustības reālā laika attēlojumam, tajā skaitā bet ne tikai norādot tehnisko ierīču, kas tiks izmantotas (gadījumā, ja tādas paredzēts izmantot), autobusu kustības attēlojuma nodrošināšanai.**

Atbilde: Ar tehniskajā specifikācijā punktā 2.6.13. noteikto „Modelim jārāda reālā laikā autobusu kustība” domāts, ka modelim jārāda sabiedriskā transporta izvietojums konkrētā laikā, kādam tam jābūt reisu grafikos. Pirms modeļa palaišanas, lietotājam jāvar konfigurēt tehniskajā specifikācija aprakstītos punktus Nr. 2.6.5., 2.6.6., 2.6.7., 2.6.8., 2.6.10., 2.6.13. Pasūtītāja vēlme ir iegūt imitāciju modeli, nevis sabiedriskā transporta uzraudzības sistēmu.

1. **Darba uzdevuma punktā 2.8. noteikta prasība - "Optimālā sabiedriskā transporta sistēmas modeļa izstrāde." Kādā formātā jābūt iesniegtiem modelēšanas rezultātiem? Vai grafiskā modelī ArcGIS Desktop 10 ArcView programmā? Lūdzam skaidrot un precizēt darba uzdevumu, sniedzot vismaz līdzvērtīgu darba uzdevuma detalizācijas pakāpi, kā citos punktos. Optimālais modelis jāveido atbilstoši esošai situācijai vai ar nākotnes prognozēm, ņemot vērā VPRTP и VAP? Kāda ir informācija un dati, kuru pieejamību modeļa izstrādes vajadzībām nodrošinās Pasūtītājs? Kādas ir Pasūtītāja prasības attiecībā uz perspektīvās satiksmes intensitātes un pasažieru plūsmas modelēšanu? Pēc kādiem kritērijiem paredzēts noteikt, kas ir optimāla sabiedriskā transporta sistēma reģionā? Kādus kritērijus Pasūtītājs ir noteicis? Kā Pasūtītājs plānojis pielietot modeli, kādas prasības izriet no plānotā modeļa lietošanas veida?Lūdzam precizēt darba uzdevumu un skaidrot Pasūtītāja prasības.**

Atbilde: Tehniskās specifikācijas punktā 2.8. „Optimālā sabiedriskā transporta sistēmas modeļa izstrāde” tehniskās prasības ir tādas pašas kā 2.6. punktā. Pasūtītājs uz konkrētu modeļa izstrādes vidi prasības neizvirza. Pasūtītājs norāda, ka iepirkuma mērķis ir veikt kompleksu esošā sabiedriskā transporta tīkla izvērtējumu un izstrādāt racionālas un tehniski pamatotas rekomendācijas sabiedriskā transporta tīkla uzlabošanai, kā arī izstrādāt sabiedriskā transporta sistēmas modeli. Informējam, ka pretendentu piedāvājumi tiks izvērtēti saskaņā ar nolikumu un, ņemot vērā Publisko iepirkumu likuma regulējumu, līdz ar to prasīt sniegt pasūtītājam viedokli par pretendenta idejām pirms piedāvājuma iesniegšanas ir nekorekti. Pasūtītājs iepirkuma tehniskajā specifikācijā ir noteicis pētījuma ietvaru, bet nav ierobežojis pretendentu pētījuma satura ziņā, tādējādi izpildītājs, veicot pētījumu, piedāvā savu koncepciju un izmaiņas, izejot no izpētes procesā gūtajiem datiem un informācijas. Uzskatām, ka pasūtītājam būtu nekorekti ierobežot augsta līmeņa pētniekus, ierobežojot pētījuma saturu.

Iepirkumu komisijas priekšsēdētājs

Nikolajs Stepanovs